Дядо Пънч
Принцесата от осмия етаж

chitanka.info

Слуша приказки малката Яна

за принцеси във царски палати

и самичка принцеса тя стана.

„Облечете ми дрехи богати!“ —

заповяда на свойта прислуга.

„И със торта сменете ми хляба!“

А прислугата беше не друга,

ами нейната собствена баба.

Тя горката така се завайка:

„Скъпи дрехи? И торта? Къде са?“

Но пристигна царицата майка,

шамароса тя свойта принцеса

и добави: „Нима са живели

до ден днешен принцеси в панели?“

А „принцесата“ каза: „Не са.“

Пусна сълзи и шмръкна с носа.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.